ΚΑΝΟΝΙΣΜΟΣ (ΕΚ) αριθ. 1726/1999 ΤΗΣ ΕΠΙΤΡΟΠΗΣ

της 27ης Ιουλίου 1999

σχετικά με την εφαρμογή του κανονισμού (ΕΚ) αριθ. 530/1999 του Συμβουλίου για τις στατιστικές διάρθρωσης των αμοιβών και του κόστους εργασίας, όσον αφορά τους ορισμούς και τη διαβίβαση των πληροφοριών για το κόστος εργασίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 530/1999 του Συμβουλίου, της 9ης Μαρτίου 1999, για τις στατιστικές διάρθρωσης των αποδοχών και του κόστους εργασίας(1), και ιδίως άρθρο 11,

Εκτιμώντας:

(1) ότι σύμφωνα με το άρθρο 11 του κανονισμού (ΕΚ) αριθ. 530/1999, είναι απαραίτητο να εφαρμοστούν μέτρα για τους ορισμούς και την κατανομή των πληροφοριών που πρέπει να παρέχονται και για την κατάλληλη τεχνική μορφή διαβίβασης των αποτελεσμάτων·

(2) ότι τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής στατιστικού προγράμματος η οποία έχει συσταθεί με την απόφαση 89/382/ΕΟΚ, Ευρατόμ του Συμβουλίου(2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ορισμοί και κατανομή των πληροφοριών

Σύμφωνα με το άρθρο 6 του κανονισμού (ΕΚ) αριθ. 530/1999, τα κράτη μέλη παρέχουν πληροφορίες για τις μεταβλητές που αναγράφονται στο παράρτημα Ι του παρόντος κανονισμού.

Για το σκοπό αυτό, οι ορισμοί των μεταβλητών διατυπώνονται στο παράρτημα ΙΙ του παρόντος κανονισμού.

Άρθρο 2

Τεχνική μορφή διαβίβασης των αποτελεσμάτων

Η κατάλληλη τεχνική μορφή που θα πρέπει να χρησιμοποιείται για, τη διαβίβαση των αποτελεσμάτων περιγράφεται στο παράρτημα ΙΙΙ του παρόντος κανονισμού.

Άρθρο 3

Έναρξη ισχύος

Ο παρών κανονισμός τίθεται σε ισχύ την εικοστή ημέρα από τη δημοσίευσή του στη Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1999.

Για την Επιτροπή

Yves-Thibault DE SILGUY

Μέλος της Επιτροπής

(1) ΕΕ L 63 της 12.3.1999, σ. 6.

(2) ΕΕ L 181 της 28.6.1989, σ. 47.

ΠΑΡΑΡΤΗΜΑ Ι

ΚΑΤΑΛΟΓΟΣ ΜΕΤΑΒΛΗΤΩΝ

Διαρθρωτικές στατιστικές για το κόστος εργασίας

>ΘΕΣΗ ΠΙΝΑΚΑ>

"Τα κράτη μέλη μπορούν να προβλέψουν διακρίσεις μεταξύ χειρωνακτικά εργαζομένων και μη χειρωνακτικά εργαζομένων και να καταγράψουν λεπτομερέστερα στοιχεία για τις ακόλουθες μεταβλητές:

- Α. Σύνολο απασχολουμένων

- Δ.11112 Επιμίσθια (Bonus)

- Δ.111121 Επιμίσθια που καταβάλλονται σε συγκεκριμένες περιόδους

- Δ.1113 Αμοιβές για ημέρες εργασίας που δεν πραγματοποιήθηκαν

- Δ.1114 Αμοιβές σε είδος

- Δ.11144 Λοιπά

- Δ.1211 Θερμοθετημένες εισφορές κοινωνικής ασφάλισης

- Δ.12111 Συνταξιοτότηση, ασθένεια, μητρότητα, αναπηρία· ανεργία· εργατικά ατυχήματα και επαγγελματικές ασθένειες

- Δ.12112 Οικογενειακά επιδόματα

- Δ.121113 Λοιπά

- Δ.1212 Συλλογικά συμφωνημένες, συμβατικές και εθελοντικές εισφορές κοινωνικής ασφάλισης

- Δ.12121 Επικουρικά συνταξιοδοτικά συστήματα

- Δ.12122 Επικουρικά ασφαλιστικά συστήματα ασθένειας

- Δ.12123 Επικουρικά ασφαλιστικά συστήματα κατά της ανεργίας

- Δ.12124 Λοιπά

- Δ.1221 Εγγυημένη αμοιβή σε περίπτωση ασθένειας

- Δ.1224 Τεκμαρτές εργοδοτικές κοινωνικές παροχές

- Δ.2 Δαπάνες επαγγελματικής κατάρτισης

- Δ.3 Λοιπές δαπάνες

- Δ.31 Δαπάνες πρόσληψης

- Δ.32 Λοιπές δαπάνες"

ΠΑΡΑΡΤΗΜΑ ΙΙ

ΟΡΙΣΜΟΙ ΤΩΝ ΜΕΤΑΒΛΗΤΩΝ

A. ΣΥΝΟΛΟ ΑΠΑΣΧΟΛΟΥΜΕΝΩΝ

Απασχολούμενοι είναι όλα τα άτομα που έχουν άμεση σύμβαση απασχόλησης με την επιχείρηση ή την τοπική μονάδα και αμείβονται ανεξαρτήτως του είδους της εργασίας που επιτελούν, του αριθμού των ωρών που εργάζονται (πλήρης ή μερική απασχόληση) και της διάρκειας της σύμβασης (ορισμένου ή αορίστου χρόνου). Οι εξωτερικοί εργαζόμενοι(1) θα πρέπει να περιλαμβάνονται εφόσον υπάρχει ρητή συμφωνία ότι αμείβονται με βάση την εργασία που πραγματοποίησαν, δηλαδή με βάση την ποσότητα της έργασίας που προσέφεραν ως εισροή σε κάποια παραγωγική διεργασία. Εξαιρούνται οι ακόλουθοι: διευθυντικό προσωπικό του οποίου η αμοιβή είναι κυρίως ένα μερίδιο στα κέρδη ή ένα κατ' αποκοπήν ποσό, τα συμβοηθούντα μέλη της οικογένειας και οι αντιπρόσωποι πωλήσεων.

Αναφορά ΕΣΟΛ 1995, σημεία 11.12-11.14

A.1 Συνολικός αριθμός μισθωτών(2)

A.11 Μισθωτοί πλήρους απασχόλησης

Καλύπτει τα μέλη του προσωπικού (εκτός των μαθητευομένων) των οποίων το κανονικό ωράριο εργασίας είναι εκείνο που συμφωνήθηκε συλλογικά ή το συνηθισμένο ωράριο εργασίας της επιχείρησης ακόμη και αν η διάρκεια της σύμβασής τους είναι μικρότερη του έτους.

A.12 Μισθωτοί μερικής απασχόλησης

Καλύπτει τα μέλη του προσωπικού (εκτός των μαθητευομένων) των οποίων το κανονικό ωράριο εργασίας είναι μικρότερο από εκείνο που συμφωνήθηκε συλλογικά ή από το συνηθισμένο ωράριο εργασίας της επιχείρησης σε καθημερινή, σε εβδομαδιαία ή σε μηνιαία βάση (μισό ωράριο, τρία τέταρτα του ωραρίου, τέσσερα πέμπτα κ.λπ.)

A.121 Μισθωτοί μερικής απασχόλησης που μετατρέπονται σε μονάδες πλήρους απασχόλησης

Η μετατροπή αυτή πρέπει να πραγματοποιείται είτε άμεσα από τις επιχειρήσεις ή τις τοπικές μονάδες που απαντούν στα ερωτηματολόγια είτε από τις εθνικές στατιστικές υπηρεσίες με βάση το κανονικό ωράριο εργασίας των εργαζομένων πλήρους απασχόλησης στην ίδια επιχείρηση/τοπική μονάδα, χρησιμοποιώντας τη μέθοδο που κρίνουν καταλληλότερη.

Αναφορά ΕΣΟΛ 1995, σημεία 11.32-11.34

A.11+121 Συνολικός αριθμός μισθωτών σε μονάδες πλήρους απασχόλησης

Περιλαμβάνει τους μισθωτούς πλήρους απασχόλησης και τους μισθωτούς μερικής απασχόλησης οι οποίοι μετατρέπονται σε μονάδες πλήρους απασχόλησης

A.13 Μαθητευόμενοι

Καλύπτει όλους τους μισθωτούς που δεν συμμετέχουν ακόμη πλήρως στη διαδικασία παραγωγής και εργάζονται είτε στα πλαίσια σύμβασης μαθητείας είτε στα πλαίσια μιας κατάστασης στην οποία η επαγγελματική κατάρτιση υπερισχύει της παραγωγικότητας.

A.131 Μαθητευόμενοι μερικής απασχόλησης που μετατρέπονται σε μονάδες πλήρους απασχόλησης

Η μετατροπή αυτή πρέπει να πραγματοποιείται είτε άμεσα από τις επιχειρήσεις ή τις τοπικές μονάδες που υποβάλλουν δηλώσεις είτε από τις εθνικές στατιστικές υπηρεσίες (επομένως οι ώρες που αφιερώνονται στην κατάρτιση είτε μέσα στην επιχείρηση είτε στο σχολείο εξαιρούνται) χρησιμοποιώντας τη μέθοδο που κρίνουν καταλληλότερη.

Αναφορά ΕΣΟΛ 1995, σημεία 11.32-11.34

B. ΩΡΕΣ ΕΡΓΑΣΙΑΣ ΠΟΥ ΠΡΑΓΜΑΤΟΠΟΙΗΘΗΚΑΝ

Οι στατιστικές καλύπτουν το συνολικό αριθμό ωρών εργασίας που πραγματοποίησαν όλοι οι μισθωτοί στη διάρκεια του έτους(3). Ο συνολικός αριθμός ωρών εργασίας καταγράφεται χωριστά για τους μισθωτούς πλήρους απασχόλησης (Β.11 ), για τους μισθωτούς μερικής απασχόλησης (Β.12) και για τους μαθητευόμενους (Β.13).

Ο ετήσιος αριθμός ωρών εργασίας που πραγματοποιήθηκαν ορίζεται ως:

οι ώρες πραγματικής εργασίας.

Σημ.:

Η κάθε ώρα εργασίας που πραγματοποιήθηκε πέρα από το κανονικό ωράριο εργασίας, αναξάρτητα από την ωριαία αμοιβή που εφαρμόστηκε (δηλαδή μια ώρα που πληρώθηκε ως δύο) θα πρέπε να καταγράφεται ως μία ώρα.

Οι ώρες εργασίας που πραγματοποιήθηκαν περιλαμβάνουν επίσης:

α) το χρόνο που δαπανάται σε εργασίες όπως η προετοιμασία της δουλειάς, η προετοιμασία, η συντήρηση και ο καθαρισμός εργαλείων και μηχανημάτων και η συμπλήρωση εγγράφων και η σύνταξη εκθέσεων·

β) το χρόνο που δαπανάται στο χώρο εργασίας και στη διάρκεια του οποίου δεν πραγματοποιείται εργασία, λόγω, παραδείγματος χάριν, διακοπών των μηχανημάτων, ατυχημάτων ή περιστασιακής έλλειψης εργασίας, αλλά για τον οποίο καταβάλλεται αμοιβή, σύμφωνα με τη σύμβαση απασχόλησής·

γ) σύντομες περιόδους ανάπαυσης στο χώρο εργασίας, στις οποίες περιλαμβάνεται το διάλειμμα για καφέ ή για τσάι·

δ) τις ώρες που πραγματικά εργάστηκαν οι μαθητευόμενοι.

Οι ώρες πραγματικής εργασίας δεν περιλαμβάνουν ωστόσο τα ακόλουθα:

α) τις ώρες που αμείφθηκαν αλλά δεν πραγματοποιήθηκαν, π.χ. την άδεια μετ' αποδοχών, τις αργίες, την αναρρωτική άδεια κ.λπ.

β) το διάλειμμα για φαγητό·

γ) το χρόνο που δαπανάται για τη μετάβαση στο χώρο εργασίας και την επιστροφή στο σπίτι·

δ) τις ώρες που αφιερώνονται στην κατάρτιση μαθητευομένων.

Αναφορά ΕΣΟΛ 1995, σημεία 11.26-11.29

Γ. ΩΡΕΣ ΕΡΓΑΣΙΑΣ ΠΟΥ ΑΜΕΙΦΘΗΚΑΝ

Οι στατιστικές καλύπτουν το συνολικό αριθμό ωρών εργασίας για τις οποίες αμείβονται όλοι οι μισθωτοί στη διάρκεια του έτους [βλέπε υποσημείωση]. Ο συνολικός αριθμός ωρών εργασίας που αμείφθηκαν καταγράφονται χωριστά για τους μισθωτους πλήρους απασχόλησης (Γ.11), για τους μισθωτούς μερικής απασχόλησης (Γ.12) και για τους μαθητευόμενους (Γ.13).

Ο ετήσιος αριθμός ωρών εργασίας πού αμείφθηκαν ορίζεται ως:

α) το συνηθισμένο ωράριο εργασίας και οι υπερωρίες που αμείφθηκαν στη διάρκεια του έτους·

β) οι ώρες για τις οποίες η αμοιβή του μισθωτού είναι μειωμένη ακόμη και αν η διαφορά καλύπτεται από πληρωμές των ταμείων κοινωνικής ασφάλισης·

γ) οι ώρες εργασίας που δεν πραγματοποιήθηκαν στη διάρκειά της περιόδου αναφοράς αλλά αμείφθηκαν (ετήσια άδεια, αναρρωτική άδεια, επίσημες αργίες και άλλες ώρες που αμείβονται όπως λ.χ. για ιατρική εξέταση).

Προκειμένου να γίνεται ορθή εκτίμηση τον ετήσιου χρόνου εργασίας, καλό είναι η ερώτηση να μην αφορά άμεσα το συνολικό αριθμό των ωρών εργασίας που πραγματοποιήθηκαν (Β.1) ή το συνολικό αριθμό των ωρών εργασίας που αμείφθηκαν (Γ.Ι), αλλά τα ακόλούθα επιμέρους ζητήματα:

α) Συνήθεις ετήσιες ώρες εργασίας για τις οποίες αμείβεται ένας μισθωτός πλήρους απασχόλησης στην επιχείρηση ή στην τοπική μονάδα·

β) μέσος αριθμός ημερών άδειας μετ' αποδοχών και επίσημων αργιών ανά μισθωτό στη διάρκεια του έτους·

γ) μέσος αριθμός ημερών σύντομων περιόδων απουσίας μετ' αποδοχών ανά μισθωτό (άδεια μετακόμισης, άδεια γάμου, τοκετός συζύγου, θάνατος μέλους της οικογένειας κ.λπ.)·

δ) συνολικός αριθμός ωρών υπερωρίας που πραγματοποιήθηκαν στη διάρκεια του έτους·

ε) συνολικός αριθμός ημερών αναγκαστικής μείωσης του χρόνου εργασίας·

στ) συνολικός αριθμός ημερών αναρρωτικής άδειας και άδειας μητρότητας·

ζ) λοιπές μέρες απουσίας.

Δ. ΣΥΝΟΛΙΚΟ ΚΟΣΤΟΣ ΕΡΓΑΣΙΑΣ

Ως συνολικό κόστος εργασίας νοείται το σύνολο των δαπανών που επωμίζονται οι εργοδότες προκειμένου να απασχολήσουν εργαζομένους, έννοια η οποία έχει υιοθετηθεί στο κοινοτικό πλαίσιο και συμβαδίζει γενικά με το διεθνή ορισμό της διεθνούς διάσκεψης στατιστικών επιστημόνων της εργασίας (Γενεύη, 1966). Το κόστος εργασίας περιλαμβάνει τις αμοιβές (εισόδημα) εξαρτημένης εργασίας, τους μισθούς και τα ημερομίσθια σε χρήμα και σε είδος, τις εργοδοτικές εισφορές κοινωνικής ασφάλισης (Δ.1), τις δαπάνες επαγγελματικής κατάρτισης (Δ.2), τις λοιπές δαπάνες (Δ.3), τους φόρους που συνδέονται με την απασχόληση και θεωρούνται ως κόστος εργασίας (Δ.4), μείον τις τυχόν επιδοτήσεις που λαμβάνει ο εργοδότης (Δ.5). Το κόστος εργασίας για τα άτομα που βρίσκουν απασχόληση από γραφεία εύρεσης προσωρινής απασχόλησης πρέπει να περιλαμβάνονται στον κλάδο στον οποίο ανήκει το γραφείο που τους προσλαμβάνει (NACE Αναθ. 1, κλάση 74.50) και όχι στον κλάδο στον οποίο ανήκει η επιχείρηση στην οποία εργάζονται στην πραγματικότητα.

Δ.1 Αμοιβές (εισόδημα) εξαρτημένης εργασίας

Οι αμοιβές εξαρτημένης εργασίας ορίζονται ως το σύνολο των αμοιβών σε χρήμα ή σε είδος, που καταβάλλονται από έναν εργοδότη σε έναν μισθωτό ως αντάλλαγμα της εργασίας που προσφέρει ο μισθωτός στη διάρκεια της περιόδου αναφοράς. Αναλύονται ως εξής:

- μισθοί και ημερομίσθια (Δ.11): μισθοί και ημερομίσθια σε χρήμα εκτός των αμοιβών μαθητευομένων (Δ.111)· μισθοί και ημερομίσθια σε είδος (Δ.1114) και αμοιβές μαθητευομένων (Δ.112)

- εργοδοτικές εισφορές κοινωνικής ασφάλισης (Δ.12): πραγματικές εργοδοτικές εισφορές κοινωνικής ασφάλισης (δεν περιλαμβάνονται οι μαθητευόμενοι) (Δ.121)· τεκμαρτές εργοδοτικές εισφορές κοινωνικής ασφάλισης (δεν περιλαμβάνονται οι μαθητευόμενοι) (Δ.122): πραγματικές εργοδοτικές εισφορές κοινωνικής ασφάλισης για μαθητευόμενους (Δ.123).

Αναφορά ΕΣΟΛ 1995, σημείο 4.02 (κωδικός Δ.1)

Δ.11 Μισθοί και ημερομίσθια (σύνολο)

Οι μισθοί και τα ημερομίσθια καταγράφονται για την περίοδο στη διάρκεια της οποίας πραγματοποιείται η εργασία. Ωστόσο, τα δώρα ή οι άλλες έκτακτες αμοιβές, ο 13ος μισθός κ.λπ., καταγράφονται στην περίοδο που καταβάλλονται.

Αναφορά ΕΣΟΛ 1995, σημεία 4.03 έως 4.07 και 4.12α) (κωδικός Δ.11)

Δ.111 Μισθωτοί και ημερομίσθια (εκτός των αμοιβών μαθητευομένων)

Δ.1111 Άμεσες αμοιβές και επιμίσθια (bonus)

Περιλαμβάνει τις αξίες των εισφορών κοινωνικής ασφάλισης, των φόρων εισοδήματος κ.λπ. που καταβάλλει ο μισθωτός, ακόμη και αν στην πραγματικότητα παρακρατούνται από τον εργοδότη και καταβάλλονται απευθείας στα συστήματα κοινωνικής ασφάλισης, στις φορολογικές αρχές κ.λπ. για λογαριασμό του μισθωτού. Περιλαμβάνονται οι άμεσες αμοιβές και τα επιμίσθια (bonus).

Δ.11111 Άμεσες αμοιβές

Πρόκειται για αμοιβές που έχουν τη μορφή τακτικών πληρωμών σε μετρητά που καταβάλλονται τακτικά σε κάθε περίοδο μισθοδοσίας στη διάρκεια του έτους. Θα πρέπει να λαμβάνονται τα μεικτά ποσά πριν από την αφαίρεση των φόρων και των εισφορών κοινωνικής ασφάλισης που καταβάλλουν οι μισθωτοί:

α) βασικοί μισθοί και ημερομίσθια:

β) άμεσες αμοιβές που υπολογίζονται σύμφωνα με το χρόνο εργασίας, σύμφωνα με το παραγόμενο προϊόν ή με το κομμάτι και πληρώνονται στους μισθωτούς για τις ώρες εργασίας που πραγματοποιήθηκαν·

γ) αμοιβές και προσαυξήσεις για υπερωρίες, νυχτερινή εργασία, εργασία τις Κυριακές και τις επίσημες αργίες και εργασία με βάρδιες·

δ) επιμίσθια (bonus) και επιδόματα που καταβάλλονται τακτικά κάθε περίοδο μισθοδοσίας και τα οποία περιλαμβάνουν:

- επιμίσθια εργασιακού χώρου για θορύβους, κινδύνους, δύσκολη εργασία, εργασία με βάρδιες ή συνεχή εργασία, νυχτερινή εργασία και εργασία τις Κυριακές και τις επίσημες αργίες,

- επιμίσθια για την ατομική επίδοση, επιμίσθια για τα αποτελέσματα, για την παραγωγή, για την παραγωγικότητα, για την υπευθυνότητα, για την επιμέλεια, για την ακρίβεια, για την αρχαιότητα στην υπηρεσία, για τα προσόντα και τις ειδικές γνώσεις.

Δ.11112 Επιμίσθια (bonus) μείον τις πληρωμές σε αποταμιευτικά προγράμματα μισθωτών

Όλες οι πληρωμές σε μισθωτούς οι οποίες δεν καταβάλλονται τακτικά σε κάθε περίοδο μισθοδοσίας, συμπεριλαμβανομένων των επιμισθίων που καταβάλλονται σε συγκεκριμένες περιόδους και δεν καταβάλλονται τακτικά σε κάθε περίοδο μισθοδοσίας, των επιμισθίων που συνδέονται με τις ατομικές ή τις συλλογικές επιδόσεις όπου συμπεριλαμβάνονται:

Δ.11121 Επιμίσθια που καταβάλλονται σε συγκεκριμένες περιόδους

Πληρωμές που δεν καταβάλλονται τακτικά σε κάθε περίοδο μισθοδοσίας και των οποίων το ύψος και η περιοδικότητα ορίζονται εκ των προτέρων ανεξαρτήτως των αποτελεσμάτων, της δραστηριότητας της επιχείρησης ή των ατομικών ή των συλλογικών επιδόσεων, π.χ. 13ος ή 14ος μισθός, επιμίσθια διακοπών κ.λπ.

Δ.1112 Πληρωμές σε αποταμιευτικά προγράμματα υπέρ των μισθωτών

Ποσά που καταβάλλονται σε αποταμιευτικά προγράμματα για μισθωτούς (αποταμιευτικά προγράμματα της επιχείρησης, προγράμματα αγοράς μετοχών κ.λπ.). Οι πληρωμές που γίνονται με σκοπό τη δημιουργία ενός ειδικού ταμείου για την αγορά μετοχών της επιχείρησης ή άλλων χρηματοοικονομικών στοιχείων ενεργητικού για μισθωτούς, ακόμη και αν αυτοί δεν έχουν άμεση πρόσβαση στα εν λόγω στοιχεία ενεργητικού, πρέπει να αφαιρούνται από το ποσό τυχόν φοροαπαλλαγών που μπορεί να ισχύουν γι' αυτούς.

Η διανομή μετοχών στο προσωπικό ή στα ειδικά ταμεία, είτε δωρεάν είτε με πώληση σε μειωμένη τιμή, πρέπει να θεωρείται ως δαπάνη μόνο εφόσον οι εν λόγω μετοχές αγοράζονται στην αγορά. Το κόστος για την επιχείρηση καθορίζεται από τη διαφορά μεταξύ της τιμής αγοράς και της τιμής πώλησης ή μεταβίβασης.

Δ.1113 Αμοιβές για ημέρες εργασίας που δεν πραγματοποιήθηκαν

Αμοιβή που καταβάλλεται για θεσμοθετημένη, συμβατική ή εθελοντικά παρεχόμενη άδεια και για επίσημες αργίες ή άλλες ημέρες εργασίας που αμείβονται αλλά δεν πραγματοποιούνται.

Δ.1114 Αμοιβές σε είδος

Είναι όλα τα αγαθά και οι υπηρεσίες που παρέχει στους μισθωτούς η επιχείρηση ή η τοπική μονάδα, όπου περιλαμβάνονται τα προϊόντα της επιχείρησης, η στέγη για το προσωπικό και τα αυτοκίνητα της επιχείρησης.

Αναφορά ΕΣΟΛ 1995, σημεία 4.04, 4.05 και 4.06 (κωδικός Δ.11)

Δ.11141 Προϊόντα της επιχείρησης

Παρέχόνται δωρεάν για ιδιωτική χρήση ή πωλούνται στο προσωπικό σε τιμή κάτω του κόστους που είχαν για την επιχείρηση. Για παράδειγμα, τρόφιμα και ποτά (δεν περιλαμβάνονται οι δαπάνες σε καντίνες και τα δελτία γευμάτων), κάρβουνα, αέριο, ηλεκτρισμός, βαρύ πετρέλαιο, θέρμανση, υποδήματα και ενδύματα (εκτός των στολών εργασίας), μικροϋπολογιστές κ.λπ.

Θα πρέπει να σημειώνεται η καθαρή τιμή που πληρώνει η επιχείρηση, δηλαδή το κόστος των προϊόντων που παρέχει δωρεάν ή η διαφορά μεταξύ του κόστους των προϊόντων και της τιμής στην οποία τα πωλεί στο προσωπικό. Οι αντισταθμιστικές πληρωμές ή οι παροχές σε είδος που δεν απορροφώνται από τους μισθωτούς πρέπει επίσης να σημειώνονται.

Δ.11142 Στέγη για το προσωπικό

Είναι οι δαπάνες που πραγματοποιεί η επιχείρηση για να βοηθήσει τους μισθωτούς της όσον αφορά τη στέγαση και περιλαμβάνονται: Οι δαπάνες για ιδιόκτητες κατοικίες της επιχείρησης (δαπάνες για τη συντήρηση και τη διαχείριση των κατοικιών και φόροι και ασφάλειες που συνδέονται με τις κατοικίες αυτές) και τα χαμηλότοκα δάνεια για την ανέγερση ή την αγορά κατοικιών από το προσωπικό (η διαφορά μεταξύ του επιτοκίου της αγοράς και του επιτοκίου που χορηγείται)· τα επιδόματα και οι επιδοτήσεις που παρέχονται σε μισθωτούς για τη στέγασή τους και για την εγκατάστασή τους αλλά όχι τα επιδόματα μετακόμισης.

Δ.11143 Αυτοκίνητα της επιχείρησης

Αυτοκίνητα της επιχείρησης ή το κόστος για την επιχείρηση των αυτοκινήτων που παρέχει σε μισθωτούς για ιδιωτική τους χρήση. Θα πρέπει να περιλαμβάνεται το καθαρό κόστος λειτουργίας για την επιχείρηση (το ετήσιο κόστος χρηματοδοτικής μίσθωσης και οι πληρωμές τόκων, η απόσβεση, οι ασφάλειες, η συντήρηση και οι επισκευές και η στάθμευση). Δεν θα πρέπει να περιλαμβάνεται η κεφαλαιουχική δαπάνη αγοράς των οχημάτων, τα έσοδα που προκύπτουν από τυχόν μεταπώλησή τους ή το μέρος των δαπανών που προκύπτουν από τη χρήση για σκοπούς εργασίας.

Οι υπολογισμοί θα πρέπει να γίνουν με βάση πληροφορίες που έχουν στη διάθεσή τους οι επιχειρήσεις, δηλαδή με βάση τα μητρώα του στόλου των οχημάτων αυτού του είδους, με βάση την αξιολόγηση του μέσου κόστους ανά όχημα και με βάση την εκτίμηση της αναλογίας της ιδιωτικής χρήσης του οχήματος από το μισθωτό.

Δ.11144 Λοιπά

Καλύπτει ιδίως το μέρος της κοινωνικής δαπάνης που αφορά τις έμμεσες παροχές του εργοδότη:

α) καντίνες και δελτία γευμάτων (vouchers)·

β) πολιτιστικές, αθλητικές και ψυχαγωγικές εγκαταστάσεις και υπηρεσίες·

γ) βρεφονηπιακοί και παιδικοί σταθμοί·

δ) καταστήματα για το προσωπικό·

ε) δαπάνες μεταφοράς για την καθημερινή μετάβαση στην εργασία και την επιστροφή στο σπίτι·

στ) πληρωμές στα ταμεία των σωματείων και δαπάνες των επιτροπών εργασίας.

Όλες αυτές οι δαπάνες περιλαμβάνουν την απόσβεση, τις μικροεπισκευές και τη συνήθη συντήρηση των σχετικών κτιρίων και εγκαταστάσεων. Οι μισθοί και τα ημερομίσθια που καταβάλλει η επιχείρηση άμεσα στο προσωπικό της καντίνας δεν περιλαμβάνονται στον τίτλο αυτό.

Δ.112 Αμοιβές μαθητευομένων

Βλέπε Δ.11.

Δ.12 Εργοδοτικές εισφορές κοινωνικής ασφάλισης

Ποσό ίσο με την αξία των εισφορών κοινωνικής ασφάλισης που καταβάλλουν οι εργοδότες προκειμένου να εξασφαλίσουν στους μισθωτούς τους δικαίωμα για κοινωνικές παροχές. Οι εργοδοτικές εισφορές κοινωνικής ασφάλισης μπορεί να είναι πραγματικές ή τεκμαρτές.

Αναφορά ΕΣΟΛ 1995, σημείο 4.08 (κωδικός Δ.12)

Δ.121 Πραγματικές εργοδοτικές εισφορές κοινωνικής ασφάλισης (εκτός των εισφορών για μαθητευομένους)

Είναι πληρωμές που πραγματοποιούν οι εργοδότες για τους μισθωτούς τους σε ασφαλιστικά συστήματα (ταμεία κοινωνικής ασφάλισης και ιδιωτικά ασφαλιστικά συστήματα). Οι πληρωμές αυτές καλύπτουν θεσμοθετημένες, συμβατικές (στα πλαίσια συλλογικών ή ιδιωτικών συμβάσεων) και εθελοντικές εισφορές για την ασφάλιση κατά των κοινωνικών κινδύνων ή αναγκών.

Οι πραγματικές εργοδοτικές εισφορές κοινωνικής ασφάλισης καταγράφονται στην περίοδο κατά την οποία πραγματοποιείται η εργασία.

Αναφορά ΕΣΟΛ 1995, σημεία 4.09 (κωδικός Δ.121) και 4.12β)

Δ.1211 Θεσμοθετημένες εισφορές κοινωνικής ασφάλισης

Εισφορές που καταβάλλει ο εργοδότης σε ιδρύματα κοινωνικής ασφάλισης και είναι υποχρεωτικές βάσει του νόμου. Τα ποσά των εν λόγω εισφορών πρέπει να καταγράφονται αφού αφαιρεθούν οι επιδοτήσεις. Περιλαμβάνουν:

α) εισφορές σε ασφαλιστικά προγράμματα συνταξιοδότησης, ασθένειας, μητρότητας και αναπηρίας·

β) θεσμοθετημένες εισφορές σε ασφαλιστικά προγράμματα κατά της ανεργίας·

γ) θεσμοθετημένες εισφορές σε ασφαλιστικά προγράμματα κατά των εργατικών ατυχημάτων και των επαγγελματικών ασθενειών·

δ) θεσμοθετημένες εισφορές σε συστήματα οικογενειακών παροχών·

ε) όλες τις άλλες θεσμοθετημένες εισφορές που δεν αναφέρονται αλλού.

Δ.1212 Συλλογικά συμφωνημένες, συμβατικές και εθελοντικές εισφορές κοινωνικής ασφάλισης που καταβάλλει ο εργοδότης

Πρόκειται για όλες τις εισφορές που καταβάλλει ο εργοδότης στα συστήματα κοινωνικής ασφάλισης οι οποίες είναι συμπληρωματικές προς τις εισφορές που επιβάλλει ο νόμος. Θα πρέπει να λαμβάνονται υπόψη τυχόν φοροαπαλλαγές που ενδέχεται να ισχύουν για τον εργοδότη.

Περιλαμβάνουν:

α) επικουρικά συνταξιοδοτικά συστήματα (σχέδια ομαδικής ασφάλισης, αυτοδιοικούμενα ταμεία, λογιστικά αποθέματα ή προβλέψεις στον ισολογισμό, όλες οι άλλες δαπάνες που αποσκοπούν να χρηματοδοτήσουν επικουρικά συνταξιοδοτικά συστήματα)·

β) επικουρικά συστήματα ασφάλισης κατά της ασθένειας·

γ) επικουρικά συστήματα ασφάλισης κατά της ανεργίας·

δ) όλα τα άλλα μη υποχρεωτικά επικουρικά συστήματα κοινωνικής ασφάλισης που δεν αναφέρονται αλλού.

Δ.122 Τεκμαρτές εργοδοτικές εισφορές κοινωνικής ασφάλισης(4) (εκτός των εισφορών για τους μαθητευομένους)

Οι τεκμαρτές εργοδοτικές εισφορές κοινωνικής ασφάλισης είναι το αντίστοιχο των αυτοχρηματοδοτούμενων κοινωνικών παροχών (μείον τις εισφορές κοινωνικής ασφάλισης που μπορεί να καταβάλλουν οι εργαζόμενοι) και πληρώνονται απευθείας από τους εργοδότες στους μισθωτούς τους ή σε πρώην μισθωτούς τους και σε άλλους δικαιούχους χωρίς να παρεμβάλλεται ασφαλιστική επιχείρηση ή αυτόνομο συνταξιοδοτικό ταμείο και χωρίς να δημιουργείται ειδικό ταμείο ή ξεχωριστό αποθεματικό για το σκοπό αυτό. Το γεγονός ότι ορισμένες κοινωνικές παροχές πληρώνονται απευθείας από τους εργοδότες και όχι μέσω ταμείων κοινωνικής ασφάλισης ή άλλων ασφαλιστών καθόλου δεν μειώνει το χαρακτήρα των παροχών ως παροχών κοινωνικής πρόνοιας.

Οι τεκμαρτές εργοδοτικές εισφορές κοινωνικής ασφάλισης που αντιστοιχούν στις υποχρεωτικές άμεσες κοινωνικές παροχές καταγράφονται στην περίοδο κατά την οποία πραγματοποιείται η εργασία.

Οι τεκμαρτές εργοδοτικές εισφορές κοινωνικής ασφάλισης που αντιστοιχούν στις εθελοντικές άμεσες κοινωνικές παροχές καταγράφαυται στην περίοδο κατά την οποία προσφέρονται οι παροχές αυτές.

Αναφορά ΕΣΟΛ 1995, σημεία 4.10 [κωδικός Δ.122) και 4.12γ]

Δ.1221 Εγγυημένη αμοιβή σε περίπτωση ασθένειας

Είναι τα ποσά που καταβάλλονται απευθείας από τον εργοδότη στους μισθωτούς προκειμένου να διατηρήσουν την αμοιβή τους σε περίπτωση ασθένειας, μητρότητας ή εργατικού ατυχήματος και να αντισταθμίσουν την απώλεια των αποδοχών τους, μείον τις τυχόν επιστροφές που καταβάλλουν τα ιδρύματα κοινωνικής ασφάλισης.

Δ.1222 Εγγυημένη αμοιβή σε περίπτωση αναγκαστικής μείωσης του χρόνου εργασίας

Είναι τα ποσά που καταβάλλει απευθείας ο εργοδότης στους μισθωτούς προκειμένου να διατηρήσουν την αμοιβή τους σε περίπτωση αναγκαστικής μείωσης του χρόνου εργασίας μείον τις τυχόν επιστροφές που καταβάλλουν στον εργοδότη τα ιδρύματα κοινωνικής ασφάλισης.

Δ.1223 Πληρωμές σε μισθωτούς που φεύγουν από την επιχείρηση

Στην πραγματικότητα είναι τα ποσά που καταβάλλονται στους εργαζομένους που απολύονται: (αποζημίωση λόγω απόλυσης και αντισταθμιστική αποζημίωση προειδοποίησης.

Δ.1224 Τεκμαρτές εργοδοτικές κοινωνικές παροχές για μισωτούς

Όπως είναι:

- οι υπηρεσίες κοινωνικής πρόνοιας,

- οι υπηρεσίες υγειονομικής περίθαλψης στο χώρο εργασίας,

- οι υποτροφίες σπουδών για μισθωτούς και για μέλη των οικογενειών τους, και όλες οι άλλες τεκμαρτές εργοδοτικές εισφορές κοινωνικής ασφάλισης που δεν αναφέρονται αλλού.

Δ.123 Εργοδοτικές εισφορές κοινωνικής ασφάλισης για μαθητευομένους

Βλέπε Δ.121

Δ.2 Δαπάνες επαγγελματικής κατάρτισης που πραγματοποιεί ο εργοδότης

Περιλαμβάνουν: Δαπάνες για υπηρεσίες και για μέσα επαγγελματικής κατάρτισης, απόσβεση, μικροεπισκευές και συντήρηση κτιρίων και εγκαταστάσεων, εκτός των δαπανών προσωπικού δαπάνες για συμμετοχή σε μαθήματα· αμοιβές εξωτερικών διδασκόντων· δαπάνες για διδακτικα βοηθήματα και εργαλεία που χρησιμοποιούνται στην κατάρτιση· ποσά που καταβάλλει η επιχείρηση σε οργανισμούς επαγγελματικής κατάρτισης κ.λπ. Οι επιδοτήσεις για επαγγελματική κατάρτιση πρέπει να αφαιρούνται.

Αναφορά ΕΣΟΛ 1995: Ενδιάμεση κατανάλωση

Δ.3 Λοιπές δαπάνες που πραγματοποιεί ο εργοδότης

Περιλαμβάνουν ιδίως:

α) δαπάνες πρόσληψης [είναι τα ποσά που καταβάλλονται σε γραφεία πρόσληψης προσωπικού, οι δαπάνες διαφήμισης στον Τύπο των θέσεων απασχόλησης, τα έξοδα ταξιδίου που καταβάλλονται στους υποψηφίους που καλούνται για συνέντευξη, τα επιδόματα εγκατάστασης που καταβάλλονται στο νεοπροσλαμβανόμενο προσωπικό κ.λπ. Δεν περιλαμβάνουν τα τρέχοντα διοικητικά έξοδα (δαπάνες γραφείου, μισθοί προσωπικού, κ.λπ.)]·

β) στολές εργασίας που παρέχει ο εργοδότης.

Αναφαφορά ΕΣΟΛ 1995: Ενδιάμεση κατανάλωση

Δ.4 Φόροι που πληρώνει ο εργοδότης

Πρόκειται για όλους τους φόρους που βασίζονται στις μισθολογικές δαπάνες ή στην απασχόληση. Οι φόροι αυτοί θεωρούνται ως κόστος εργασίας.

Αναφορά ΕΣΟΛ 1995, σημείο 4.23 γ) (κωδικός Δ.29)

Δ.5 Επιδοτήσεις που λαμβάνει ο εργοδότης

Πρόκειται για όλα τα ποσά που λαμβάνει υπό μορφήν επιδοτήσεων γενικού χαρακτήρα για την πληρωμή μέρους ή όλου του κόστους των άμεσων αμοιβών, αλλά όχι για την κάλυψη των δαπανών κοινωνικής ασφάλισης ή επαγγελματικής κατάρτισης. Δεν περιλαμβάνονται οι πληρωμές που λαμβάνει ο εργοδότης από τα ιδρύματα κοινωνικής ασφάλισης ή από τα επικουρικά ασφαλιστικά ταμεία.

Αναφορά ΕΣΟΛ 1995, σημείο 4.37 α) (κωδικός Δ.39)

E. ΠΛΗΡΟΦΟΡΙΕΣ ΓΙΑ ΤΙΣ ΜΟΝΑΔΕΣ

E.1 Αριθμός τοπικών μονάδων στο συνολικό πληθυσμό

E.2 Αριθμός τοπικών μονάδων στο δείγμα

ΣΤ. ΑΤΟΜΑ ΠΟΥ ΑΠΑΣΧΟΛΟΥΝΤΑΙ ΑΠΟ ΓΡΑΦΕΙΑ ΕΥΡΕΣΗΣ ΠΡΟΣΩΡΙΝΗΣ ΑΠΑΣΧΟΛΗΣΗΣ

Αναφέρεται στην εργασία που προσφέρουν άλλες επιχειρήσεις ή γραφεία εύρεσης προσωρινής απασχόλησης. Δεν πρέπει να υπάρχει άμεση συμβατική σχέση μεταξύ του προσωπικού αυτού και της επιχείρησης για την οποία εργάζεται.

ΣΤ.1 Αριθμός ατόμων

ΣΤ.2 Κόστος απασχόλησης έκτακτου προσωπικού: Ποσά που καταβάλλει ο εργοδότης σε γραφεία εύρεσης προσωρινής απασχόλησης

ΣΤ.3 Αριθμός ωρών προσωρινής απασχόλησης που αμείφθηκαν από την επιχείρηση ή την τοπική μονάδα

(1) Εξωτερικός εργαζόμενος είναι ένα άτομο που συμφωνεί να εργάζεται για μια συγκεκριμένη επιχείρηση ή να παράσχει ορισμένη ποσότητα αγαθών ή υπηρεσιών σε μια συγκεκριμένη επιχείρηση μετά από προηγούμενη συμφωνία ή σύμβαση με την επιχείρηση αυτή, του οποίου όμως ο τόπος εργασίας δεν βρίσκεται στο εσωτερικό της επιχείρησης [Αναφορά ΕΣΟΛ 95, σημείο 11.13 ζ)].

(2) Τα άτομα που απασχολούνται από γραφεία εύρεσης προσωρινής απασχόλησης περιλαμβάνονται στον κλάδο στον ποίο ανήκει το γραφείο που τα απασχολεί (NACE Αναθ. 1, κλάση 74.50 και όχι στον κλάδο στον οποίο ανήκει η επιχείρηση για την οποία εργάζονται στην πραγματικότητα.

(3) Οι ώρες εργασίας που πραγματοποίησαν άτομα τα οποία απασχολούνται από γραφεία εύρεσης προσωρινής απασχόλησης περιλαμβάνονται στον κλάδο στον οποίο ανήκει το γραφείο που τα απασχολεί (NACE αναθ. 1, κλάση 74.50) και όχι στον κλάδο στον οποίο ανήκει η επιχείρηση για την οποία εργάζονται στην πραγματικότητα.

(4) Οι τεκμαρτές εργοδοτικές εισφορές κοινωνικής ασφάλισης περιλαμβάνουν ποσό ίσο με την αξία των μισθών και ημερομισθίων που εξακολουθούν να καταβάλλούν προσωρινά οι εργοδότες σε περίπτωση ασθένειας, μητρότητας, τραυματισμού κατά την εργασία, αναπηρίας, απόλυσης ως υπεράριθμου προσωπικού κ.λπ. των μισθωτών τους εφόσον το ποσό αυτό μπορεί να διαχωριστεί.

ΠΑΡΑΡΤΗΜΑ ΙΙΙ

ΤΕΧΝΙΚΗ ΜΟΡΦΗ ΔΙΑΒΙΒΑΣΗΣ ΤΩΝ ΑΠΟΤΕΛΕΣΜΑΤΩΝ

Παρέχονται τρία αρχεία, τα οποία αντιστοιχούν σε τρεις πίνακες:

- ο πίνακας Α περιέχει εθνικά στοιχεία (μία εγγραφή ανά οικονομική δραστηριότητα),

- ο πίνακας Β περιέχει εθνικά στοιχεία κατά τάξεις μεγέθους (μία εγγραφή ανά οικονομική δραστηριότητα Χ τάξεων μεγέθους),

- ο πίνακας Γ περιέχει περιφερειακά στοιχεία. Μία εγγραφή ανά οικονομική δραστηριότητα. Ο αριθμός εγγραφών εξαρτάται από τον αριθμό των περιφερειών της χώρας (NUTS 1).

Αναγνώριση εγγραφής

Οι εγγραφές ταξινομούνται σύμφωνα με μια σειρά στοιχείων αναγνώρισης που περιλαμβάνει:

- το έτος της έρευνας,

- το είδος του πίνακα,

- τον κωδικό της χώρας ή της περιφέρειας,

- την οικονομική δραστηριότητα, και

- την τάξη μεγέθους.

Σηματοδότηση

Κάθε εγγραφή περιέχει ένα σηματοδότη που χαρακτηρίζει την οικονομική δραστηριότητα από άποψη εμπιστευτικότητας και διαθεσιμότητας στοιχείων. Οι τιμές μπορούν να είναι:

"1" εάν η οικονομική δραστηριότητα είναι εμπιστευτική·

"2" εάν η οικονομική δραστηριότητα δεν είναι διαθέσιμη·

"3" εάν το κουτί του πίνακα είναι κρυμμένο στις εθνικές δημοσιεύσεις, προκειμένου να προστατεύονται εμπιστευτικές τιμές όταν δημοσιεύονται τα συγκεντρωτικά μεγέθη·

" " Καμία παρατήρηση.

Μεταβλητές:

Οι μεταβλητές που ζητούνται ορίζονται στο παράρτημα Ι του κανονισμού.

Οι μεταβλητές που λείπουν θα πρέπει να μένουν κενές.

Οι μεταβλητές που αφορούν τον αριθμό των μισθωτών, το χρόνο εργασίας, τον αριθμό των στατιστικών μονάδων εκφράζονται σε φυσικούς αριθμούς.

Οι μεταβλητές που αφορούν δαπάνες εκφράζονται σε εθνικό νόμισμα.

Δομή μιας εγγραφής

>ΘΕΣΗ ΠΙΝΑΚΑ>

Σημείωση:

Όλοι οι κωδικοί του τμήματος "αναγνώριση" πρέπει να έχουν αριστερή στοίχιση·

όλες οι τιμές του τμήματος "μεταβλητές" πρέπει να έχουν δεξιά στοίχιση.

ΠΡΟΣΑΡΤΗΜΑ 1

ΚΩΔΙΚΟΙ ΟΙΚΟΝΟΜΙΚΩΝ ΔΡΑΣΤΗΡΙΟΤΗΤΩΝ (NACE ΑΝΑΘ. 1)

>ΘΕΣΗ ΠΙΝΑΚΑ>

ΠΡΟΣΑΡΤΗΜΑ 2

ΚΩΔΙΚΟΙ ΓΙΑ ΤΙΣ ΤΑΞΕΙΣ ΜΕΓΕΘΟΥΣ

>ΘΕΣΗ ΠΙΝΑΚΑ>